**Likumprojekta “Grozījumi likumā "**[**Par obligāto sociālo apdrošināšanu pret nelaimes gadījumiem darbā un arodslimībām**](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)**"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekta “Grozījumi likumā "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)"” (turpmāk – likumprojekts) mērķis ir atlīdzības par darbspēju zaudējumu saņēmējam, piešķirot vecuma pensiju, ja tās apmērs ir mazāks par iepriekš saņemto atlīdzību, saglabāt ienākumu līmeni tādā pašā apmērā, kāds bija līdz vecuma pensijas piešķiršanai.Likumprojekts stāsies spēkā 2023.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019.gada 16.jūlija sēdē dotais uzdevums (protokols Nr.33, 80.§, 5.punkts) - Labklājības ministrijai izstrādāt grozījumus likumā "[Par obligāto sociālo apdrošināšanu pret nelaimes gadījumiem darbā un arodslimībām](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)", paredzot, ka gadījumā, kad jānodrošina personai iepriekš saņemtais atlīdzības par darbspēju zaudējumu apmērs, jāņem vērā arī par uzkrāto fondētās pensijas kapitālu iegādātās dzīvības apdrošināšanas (mūža pensijas) polises apmērs, un labklājības ministram līdz 2020.gada 1.jūnijam iesniegt tos izskatīšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma “Par obligāto sociālo apdrošināšanu pret nelaimes gadījumiem darbā un arodslimībām” (turpmāk – likums) 20.panta devīto daļu atlīdzības par darbspēju zaudējumu sakarā ar nelaimes gadījumu darbā vai arodslimību apmērs tiek pārskatīts vai tās izmaksu izbeidz, ja personai ir piešķirta vecuma pensija. Likuma 20.panta devītās daļas 1.punktā ir noteikts, ka, ja vecuma pensijas apmērs nesasniedz atlīdzības par darbspēju zaudējumu apmēru, personai izmaksā starpību starp atlīdzības par darbspēju zaudējumu apmēru un vecuma pensijas apmēru. Savukārt, ja piešķirtās vecuma pensijas apmērs ir vienāds ar atlīdzības par darbspēju zaudējumu apmēru vai to pārsniedz, atlīdzības par darbspēju zaudējumu izmaksu izbeidz.Sasniedzot vecuma pensijas piešķiršanai nepieciešamo vecumu, personai, kas ir valsts fondēto pensiju shēmas dalībnieks, pieprasot vecuma pensiju, ir jāizdara izvēle par uzkrātā fondētās pensijas kapitāla izmantošanu, izdarot izvēli par vienu no iespējām: 1) uzkrāto fondētās pensijas kapitālu pievienot nefondētajam pensijas kapitālam, lai aprēķinātu vecuma pensiju saskaņā ar likumu "[Par valsts pensijām](https://likumi.lv/ta/id/38048-par-valsts-pensijam)";2) par uzkrāto fondētās pensijas kapitālu iegādāties dzīvības apdrošināšanas (mūža pensijas) polisi.Valsts sociālās apdrošināšanas aģentūra (turpmāk - VSAA) ir noslēgusi līgumus „Par sadarbību mūža pensijas apdrošināšanas pakalpojumu sniegšanā Valsts fondēto pensiju shēmas dalībniekiem” ar četrām dzīvības apdrošināšanas sabiedrībām: 1) AAS „SEB Dzīvības apdrošināšana”;2) ERGO Life Insurance SE Latvijas filiāle; 3) Compensa Life Vienna Insurance Group SE Latvijas filiāle;4) AAS „CBL Life”. Saskaņā ar 2017. gada 19. decembra Ministru kabineta noteikumiem Nr.786 “Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem” iemaksas pensiju apdrošināšanai 20 % apmērā no iemaksu objekta veido valsts pensijas kapitālu (14 % apmērā no iemaksu objekta veido valsts pensijas kapitālu saskaņā ar likumu "[Par valsts pensijām](https://likumi.lv/ta/id/38048-par-valsts-pensijam)", un iemaksu likme fondēto pensiju shēmā ir 6 % apmērā no iemaksu objekta, ja persona ir fondēto pensiju shēmas dalībnieks saskaņā ar [Valsts fondēto pensiju likumu](https://likumi.lv/ta/id/2341-valsts-fondeto-pensiju-likums)).Ņemot vērā, ka pensiju 2. līmenī tiek novirzīti 6% punkti no sociālās apdrošināšanas iemaksu likmes, šī daļa veido ievērojamu uzkrājumu, kas nākotnē segs jau apmēram trešo daļu no vecuma pensijas apmēra, jo gan pensiju 1. līmenī, gan pensiju 2. līmenī uzkrātie pensijas kapitāli veido personas ienākumus vecumdienās. Līdz ar to gadījumos, kad jānodrošina personai iepriekš saņemtais atlīdzības par darbspēju zaudējumu apmērs, jāņem vērā gan ar likumu „Par valsts pensijām” piešķirtais vecuma pensijas apmērs, gan mūža pensijas polises apmērs, ja persona to iegādājusies par uzkrāto fondētās pensijas kapitālu.Likumprojekts paredz, ka, aprēķinot personai izmaksājamās atlīdzības par darbspēju zaudējumu mēneša apmēru atbilstoši likuma 20. panta devītajai daļai, tajā papildus vecuma pensijas apmēram neieskaita arī mūža pensijas mēneša apmēru, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu (ja šāds līgums noslēgts). Atņemot mūža pensijas polises apmēru, personas ienākumi nesamazināsies, jo šo atņemto daļu persona saņems no dzīvības apdrošināšanas sabiedrībām mūža pensijas polises veidā.Lai turpmāk nodrošinātu atlīdzības par darbspēju zaudējumu izmaksu, piešķirot vecuma pensiju, jābūt noteiktam vienādam mūža pensijas polises apmēram mēnesī visā izmaksas laikposmā. Lai to nodrošinātu, tiks veikti grozījumi Ministru kabineta 2003.gada 27.maija noteikumos Nr.272 “Noteikumi par valsts fondēto pensiju shēmas darbību”, kuros šobrīd noteikta mūža pensijas polises iegādes un izmaksas kārtība. Pirms likumprojekta izstrādes notika diskusija par nepieciešamajām izmaiņām likumā, kurā piedalījās Latvijas Finanšu nozares asociācijas, Finanšu tirgus un kapitāla komisijas un Valsts sociālās apdrošināšanas aģentūras (turpmāk – VSAA) pārstāvji. Diskusijas dalībnieki atbalstīja, ka no 2023.gada tiks noteikts mūža pensijas polises mēneša apmērs, kurš tiks izmaksāts visā polises darbības laikposmā. Līdz ar to dzīvības apdrošināšanas sabiedrība pirms fondētās pensijas kapitāla saņemšanas no VSAA, paziņos VSAA par konkrētās personas mūža pensijas polises mēneša apmēru. Izvērtējot šī normatīvā regulējuma atbilstību no Satversmes 1.un 109.panta izrietošā tiesiskās paļāvības principa, var teikt, ka tiesiskās paļāvības princips neizslēdz valsts iespēju grozīt pastāvošo tiesisko regulējumu, tomēr valstij ir jāņem vērā tās tiesības, uz kuru saglabāšanu vai īstenošanu personai var būt izveidojusies likumīga, pamatota un saprātīga paļāvība. Tiesiskās paļāvības princips nenosaka, ka reiz pieņemtie likumi nekad vairs netiks grozīti, bet ir jāievēro saprātīgs līdzsvars starp personas tiesiskās paļāvības aizsardzību un sabiedrības interešu nodrošināšanu. Pretējā gadījumā valsts regulēšanas iespējas arvien vairāk samazinātos un zustu iespēja piemēroties pārmaiņām. Pensijas apmēra garantiju noteikšana, ņemot vērā gan vecuma pensijas apmēru, gan mūža pensijas polises apmēru, tiks noteikta ar likumu, un tai ir leģitīms mērķis – īstenot pensiju sistēmas pamatprincipu, ka vecuma pensiju veido gan nefondētajā pensiju sistēmā (pensiju 1.līmenis), gan fondētajā pensiju sistēmā (pensiju 2.līmenis) uzkrātais pensijas kapitāls, vienlaikus nodrošinot taisnīgu attieksmi pret visiem pensiju saņēmējiem. Likumprojektā ietvertie grozījumi rada vienlīdzīgu attieksmi pret visiem vecuma pensijas saņēmējiem, kuriem tiek piemērotas likumā noteiktās garantijas un kuri ir bijuši valsts fondētās pensiju shēmas dalībnieki. Šī norma neskar personu jau iegūtās tiesības. Proti, piedāvātās izmaiņas neskars jau esošos vecuma pensijas saņēmējus. Arī attiecībā uz personām, kuras ir valsts fondētās pensiju shēmas dalībnieki un noteiktu laiku jau uzkrājušas fondētās pensijas kapitālu, ietekme ir neliela, jo pēc VSAA datiem no 2019.gadā piešķirtajām vecuma pensijām, 77% jeb 15445 personām bija uzkrāts fondētās pensijas kapitāls, no kurām mūža pensijas polisi iegādājās 5586 personas jeb 36%. Savukārt no šīm 5586 personām 48 personām vecuma pensijas apmērs ir mazāks par atlīdzības apmēru, kā rezultātā šīm personām tiek izmaksāta starpība starp atlīdzību par darbspēju zaudējumu un vecuma pensiju. Minētajām personām vidējais uzkrātais fondētās pensijas kapitāls ir 5782,91 EUR, par kuru iegādātā mūža pensija vidēji ir apmēram 26 EUR, kas šobrīd veido vēl salīdzinoši nelielu daļu no ienākumiem vecumdienās. Vecuma pensijas apmērs šīm personām ir vidēji 413 EUR. Līdz ar to mūža pensijas apmērs veido tikai 6% no vecuma pensijas apmēra.Šobrīd gadījumā, kad persona izvēlas par uzkrāto fondētās pensijas kapitālu no dzīvības apdrošināšanas sabiedrības iegādāties mūža pensijas polisi, vecuma pensija tiek aprēķināta, ņemot vērā tikai nefondētās pensijas kapitālu. Ja aprēķinātā vecuma pensija ir mazāka par iepriekš saņemtās atlīdzības apmēru, tad papildus vecuma pensijai tiek izmaksāta starpība starp atlīdzības un pensijas apmēru.Tajā pašā laikā, ja persona izvēlas fondētās pensijas kapitālu pievienot nefondētajam pensijas kapitālam, tad abi šie pensijas kapitāli tiek ņemti vērā, lai aprēķinātu vecuma pensiju saskaņā ar likumu “Par valsts pensijām”. Arī šajā gadījumā, ja aprēķinātā vecuma pensija ir mazāka par iepriekš saņemto atlīdzības apmēru, papildus vecuma pensijai tiek izmaksāta starpība starp atlīdzības un pensijas apmēru. Bet šajā gadījumā persona nesaņem vēl papildus ienākumus no apdrošināšanas sabiedrības.Līdz ar to veidojas nevienlīdzīga situācija atkarībā no tā, kā persona izvēlas vai arī ir spiesta izmantot fondētās pensijas kapitālu (ja fondētās pensijas kapitāls ir nepietiekams, lai iegādātos mūža pensijas polisi). Likumprojektā ietvertie grozījumi rada vienlīdzīgu attieksmi pret visām personām, kuras sasniegušas pensionēšanās vecumu, vienlaikus garantējot personai ne mazākus ienākumus, kādus viņa saņēma pirms vecuma pensijas piešķiršanas.Sākotnēji bija paredzēts, ka vecuma pensija, kuru aprēķina par nefondētajā pensiju shēmā uzkrāto pensijas kapitālu, kas veidojas visa darba mūža garumā, būs apmēra ziņā lielāka par iepriekš saņemto atlīdzību par darbspēju zaudējumu, kuru aprēķina no vidējās izpeļņas par pēdējiem 12 mēnešiem. Taču prakse pierāda, ka vecuma pensija ir vidēji par 40% mazāka par iepriekš saņemto atlīdzību un šāda tendence saglabājas. Tādejādi, likumprojekts novērš, ka pēc vecuma pensijas piešķiršanas personām, kurām jau tā tiek nodrošinātas garantijas no valsts pamatbudžeta, izmaksājot starpību starp atlīdzības un vecuma pensiju, ienākumi vēl palielinātos par mūža pensijas daļu. Vienlaikus kā minēts iepriekš likumprojekts novērš atšķirīgo attieksmi pret personām, kuras izvēlējušās fondētās pensijas kapitālu pievienot nefondētajam pensiju kapitālam un aprēķināt vecuma pensiju saskaņā ar likumu “Par valsts pensijām” un nesaņem papildus ienākumus no dzīvības apdrošināšanas sabiedrības.Likumprojektā ietvertie grozījumi rada vienlīdzīgu attieksmi pret visām personām, kuras sasniegušas pensionēšanās vecumu, vienlaikus garantējot personai ne mazākus ienākumus, kādus viņa saņēma pirms vecuma pensijas piešķiršanas.Ar likumprojektu netiek ierobežotas neviena cilvēka tiesības izmantot fondētās pensijas kapitālu, to cilvēks arī turpmāk var darīt atbilstoši savām vēlmēm - pievienot nefondētajam pensijas kapitālam, lai aprēķinātu vecuma pensiju saskaņā ar likumu vai par uzkrāto fondētās pensijas kapitālu iegādāties mūža pensijas polisi. Līdz ar to ir ievērots līdzsvars starp personas tiesiskās paļāvības aizsardzību un sabiedrības interešu nodrošināšanu. Lai nodrošinātu tiesiskās paļāvības principam atbilstošu un saudzējošu pāreju uz jauno tiesisko regulējumu, ņemot vērā gan vecuma pensijas apmēru, gan mūža pensijas polises apmēru, likuma normām ir noteikts divu gadu ilgs pārejas laiks, lai cilvēki varētu pārorientēties atbilstoši jaunajai kārtībai. Bez tam pirms likumprojekta izstrādes 2019.gada 16.jūlija Ministru kabineta sēdē tika apstiprināts informatīvais ziņojums „Par valsts fondētās pensijas kapitāla izmantošanu” un Ministru kabinets deva uzdevumu veikt attiecīgus grozījumus tiesību aktos. Tāpat pirms likumprojekta izsludināšanas Valsts sekretāru sanāksmē (14.05.2020) likumprojekts 2020.gada 5.martā tika ievietots Labklājības ministrijas interneta mājas lapā, sadaļā “LM dokumentu projekti” (saite: <http://www.lm.gov.lv/lv/aktuali/lm-dokumentu-projekti>), kā arī Ministru kabineta interneta mājas lapā, sadaļā “Sabiedrības līdzdalība. Ministru kabineta diskusiju dokumenti” (saite: <https://www.mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai iepazīties un līdzdarboties likumprojekta izstrādes procesā. Piedāvātās izmaiņas tika iniciētas laicīgi, dodot sabiedrībai laiku ar tām iepazīties, vispusīgi izvērtēt un sniegt priekšlikumus to pilnveidošanai.  |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atlīdzības par darbspēju zaudējumu saņēmēji, kuriem pēc 2023.gada 1.janvāra iestāsies vecuma pensijas piešķiršanai nepieciešamais vecums.Pēc VSAA datiem 2019.gadā izmaksātas 13080 atlīdzības par darbspēju zaudējumu, no kuriem 3830 ir arī vecuma pensijas saņēmēji, kuriem vidējais piešķirtais atlīdzības apmērs ir 333,26 eiro.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. Likumprojekts nerada papildus administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Ņemot vērā šo izmaiņu apjomu jo nepieciešamas izmaiņas 12 likumos (sk. IV sadaļas 1.punktu), kā arī nepieciešamību ieviest informācijas apmaiņu ar dzīvības apdrošināšanas sabiedrībām, lai nodrošinātu mūža pensijas polises piesaisti izmaksājamās pensijas apmēram, jāveic izmaiņas VSAA informācijas sistēmās, kuru ieviešana iespējama divu gadu laikā no normatīvo aktu pieņemšanas dienas. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 62 821 620 | 0 | 71 027 624 | 0 | 79 455 413 | 0  |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets, *tai skaitā:* | 62 821 620 | 0 | 71 027 624 | 0 | 79 455 413 | 0  |  0 |
| *04.03.00 “Darba negadījumu speciālais budžets”* | 62 821 620 |  | 71 027 624 |  | 79 455 413 |  |  |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 62 331 896 | 0 | 70 521 443 | 0 | 79 665 475 | 0 | -8 100  |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets, tai skaitā: | 62 331 896 | 0 | 70 521 443 | 0 | 79 665 475 | 0 | -8 100  |
| *04.03.00 “Darba negadījumu speciālais budžets”* | 62 331 896 | 0 | 70 521 443 | 0 | 79 665 475 | 0 | -8 100  |
| *Atlīdzības par darbspēju zaudējumu* | 46 349 048 | 0 | 52 185 585 | 0 | 58 663 405 | 0 | -8 100  |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 489 724 | 0 | 506 181 | 0 | -210 062 | 0 | 8 100  |
| 3.1. valsts pamatbudžets | 0 | 0 |  0 | 0 | 0 | 0 | 0 |
| 3.2. speciālais budžets | 489 724 | 0 | 506 181 | 0 | -210 062 | 0 | 8 100  |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
|
| 6.1. detalizēts ieņēmumu aprēķins | Aprēķinā izmantoti VSAA dati par jaunpiešķirtajām vecuma pensiju saņēmējiem, kuri iegādājušies mūža pensijas polisi par uzkrāto fondētās pensijas kapitālu, 2017.-2019.gadā.Provizoriskais personu skaits, kurām izmaksātu starpību starp atlīdzības par darbspēju zaudējumu apmēru un vecuma pensijas apmēru un kuras iegādājušās mūža pensijas polisi par uzkrāto fondētās pensijas kapitālu, pensionējoties 2023.gadā – 25 vidēji mēnesī.Iegādātās mūža pensijas polises vidējais mēneša apmērs – 27 *euro* .Izdevumu samazinājums valsts sociālās apdrošināšanas darba negadījumu speciālajā budžetā – **8 100** *euro* gadā (25 x 27*euro* x 12 mēneši).  |
| 6.2. detalizēts izdevumu aprēķins | Labklājības ministrija prognozēto izdevumu samazinājumu 2023.gadā ņems vērā, sagatavojot priekšlikumus Labklājības ministrijas speciālā budžeta bāzes izdevumu izmaiņām. |
| 7. Amata vietu skaita izmaiņas | Nav. |
| 8. Cita informācija | Likumprojekta izmaiņu realizācijai Valsts sociālās apdrošināšanas aģentūrai papildus finansējums nav nepieciešams. Likumprojekta izmaiņu realizācija tiks nodrošināta esošo budžeta līdzekļu ietvaros.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts izskatāms vienotā paketē ar šādiem likumprojektiem:* Grozījumi Valsts fondēto pensiju likumā;
* Grozījumi likumā „Par valsts pensijām”;
* Grozījumi Militārpersonu izdienas pensiju likumā;
* Grozījumi likumā „Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm”;
* Grozījumi Tiesnešu izdienas pensiju likumā;
* Grozījumi Diplomātu izdienas pensiju likumā;
* Grozījumi Prokuroru izdienas pensiju likumā;
* Grozījumi Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumā;
* Grozījumi Korupcijas novēršanas un apkarošanas biroja amatpersonu izdienas pensiju likumā;
* Grozījumi Valsts drošības iestāžu amatpersonu izdienas pensiju likumā;
* Grozījumi Neatliekamās medicīniskās palīdzības dienesta neatliekamās medicīniskās palīdzības nodrošināšanā iesaistīto darbinieku izdienas pensiju likumā.

Visi minētie likumprojekti ir saistīti ar to, ka pensijas apmēra noteikšanai ņem vērā gan vecuma pensijas apmēru, kas noteikts saskaņā ar likumu “Par valsts pensijām”, gan mūža pensijas polises mēneša apmēru, ko izmaksā dzīvības apdrošināšanas sabiedrības. Līdz 2022.gada 31.decembrim jāizstrādā grozījumi Ministru kabineta 2003.gada 27.maija noteikumos Nr.272 “Noteikumi par valsts fondēto pensiju shēmas darbību”, nosakot, ka no 2023.gada tiks noteikts mūža pensijas polises mēneša apmērs, kuru izmaksās visā polises darbības laikposmā. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par likumprojektu Labklājības ministrijas interneta mājas lapā, sadaļā “LM dokumentu projekti” (saite: <http://www.lm.gov.lv/lv/aktuali/lm-dokumentu-projekti>), kā arī Ministru kabineta interneta mājas lapā, sadaļā “Sabiedrības līdzdalība. Ministru kabineta diskusiju dokumenti” (saite: <https://www.mk.gov.lv/content/ministru-kabineta-diskusiju-dokumenti>), tādējādi dodot iespēju sabiedrībai līdzdarboties likumprojekta izstrādes procesā.  |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokli, likumprojekts 2020.gada 5.martā publicēts Labklājības ministrijas un Ministru kabineta interneta mājas lapās, aicinot izteikt viedokli līdz 2020.gada 20.martam. |
| 3. | Sabiedrības līdzdalības rezultāti | Iebildumi un priekšlikumi par likumprojektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA, dzīvības apdrošināšanas sabiedrības |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likumprojekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R. Petraviča

D.Trušinska, 67021553

Dace.Trusinska@lm.gov.lv

v\_sk = 2669